Δήμος Εορδαίας

Ο Δήμος Εορδαίας είναι δήμος της περιφέρειας Δυτικής Μακεδονίας που συστάθηκε με το Πρόγραμμα Καλλικράτης το 2011. Προέκυψε από την συνένωση των τεσσάρων προϋπαρχόντων Καποδιστριακών δήμων Πτολεμαΐδας, Αγίας Παρασκευής, Μουρικίου, Βερμίου και της ανεξάρτητης καποδιστριακής Κοινότητας Βλάστης. Το όνομα Εορδαία οφείλεται στην ομώνυμη Εορδαία, περιοχή της Αρχαίας Μακεδονίας.

Η έκταση του νέου Δήμου είναι 707,93 τ.χλμ και ο πληθυσμός του είναι 42.515 κάτοικοι σύμφωνα με την απογραφή του 2021 (46.540 κάτοικοι σύμφωνα με την απογραφή του 2001). Έδρα του νέου δήμου ορίστηκε η Πτολεμαΐδα, ή οποία είναι δεύτερη κατά σειρά πληθυσμιακά μεγαλύτερη πόλη στην Περιφέρεια Δυτικής Μακεδονίας, αλλά και στην Περιφερειακή Ενότητα Κοζάνης, μετά την ομώνυμη Κοζάνη.

Η Επαρχία Εορδαίας, που καταργήθηκε με το σχέδιο Καποδίστριας το 1997, επανασυστάθηκε το 2011, με την ίδια ακριβώς έκταση, ως Δήμος Εορδαίας με το πρόγραμμα Καλλικράτης, αν και αρχικά είχε διαφορετική έκταση (πριν το 1974).

Η ονομασία Εορδαία οφείλεται στην ομώνυμη Εορδαία, περιοχή της Αρχαίας Μακεδονίας, η οποία καταλάμβανε την σημερινή περιοχή του νομού Κοζάνης.

 Διοικητική οργάνωση 
Οι δημοτικές και τοπικές κοινότητες και ο πληθυσμός (απογραφή 2011) του Δήμου Εορδαίας είναι:
ΔΗΜΟΣ ΕΟΡΔΑΙΑΣΣΥΝΟΛΟ ΠΛΗΘΥΣΜΟΥ ΔΗΜΟΥ:45.592Δημοτική Ενότητα Αγίας Παρασκευής:Σύνολο Πληθυσμού:1.352Τοπική Κοινότητα Αγίου ΧριστοφόρουΆγιος Χριστόφορος527Τοπική Κοινότητα ΕρμακιάςΕρμακιά325Τοπική Κοινότητα ΚαρυοχωρίουΚαρυοχώρι431Τοπική Κοινότητα ΣπηλιάςΣπηλιά69Δημοτική Ενότητα Βερμίου:Σύνολο Πληθυσμού:2.768Τοπική Κοινότητα ΑνατολικούΑνατολικό903Τοπική Κοινότητα ΚομνηνώνΚομνηνά690Τοπική Κοινότητα ΜεσοβούνουΜεσόβουνο407Τοπική Κοινότητα ΠύργωνΠύργοι768Δημοτική Ενότητα Βλάστης:Σύνολο Πληθυσμού:274Τοπική Κοινότητα ΒλάστηςΒλάστη274Δημοτική Ενότητα Μουρικίου:Σύνολο Πληθυσμού:3.909Τοπική Κοινότητα ΑναρράχηςΑναρράχη926Τοπική Κοινότητα ΑρδάσσηςΆρδασσα1.022Τοπική Κοινότητα ΕμπορίουΕμπόριο804Τοπική Κοινότητα ΜηλοχωρίουΜηλοχώρι582Τοπική Κοινότητα ΦούφαΦούφας575Δημοτική Ενότητα Πτολεμαΐδας:Σύνολο Πληθυσμού:37.289Δημοτική Κοινότητα ΠτολεμαΐδοςΠτολεμαΐδα32.142Τοπική Κοινότητα ΑσβεστοπέτραςΑσβεστόπετρα739Τοπική Κοινότητα ΓαλατείαςΓαλάτεια393Τοπική Κοινότητα ΔροσερούΔροσερό342Τοπική Κοινότητα ΜαυροπηγήςΜαυροπηγή456Τοπική Κοινότητα ΟλυμπιάδοςΟλυμπιάδα614Τοπική Κοινότητα ΠενταβρύσουΠεντάβρυσος224Τοπική Κοινότητα ΠερδίκκαΠερδίκκας1.582Τοπική Κοινότητα ΠροαστίουΠροάστιο649Τοπική Κοινότητα ΠτελεώνοςΠτελεώνας36

Άλλοι οικισμοί
Επεκτάσεις του Πολεοδομικού Σχεδίου της Πτολεμαΐδας:
 το Γενικό Νομαρχιακό Νοσοκομείο Πτολεμαΐδας «Μποδοσάκειο», αποτελεί επέκταση των Εργατικών Κατοικιών της Πτολεμαΐδας, που ανήκει στην δημοτική κοινότητα Πτολεμαΐδας
 το Ξενοδοχείο και το Κτήμα «Παντελίδης», αποτελεί επέκταση του Συνοικισμού Καρδία της Πτολεμαΐδας, που ανήκει στην δημοτική κοινότητα Πτολεμαΐδας
 το Ξενοδοχείο «Πτολεμαίος», αποτελεί επέκταση του Συνοικισμού Καρδία της Πτολεμαΐδας, που ανήκει στην δημοτική κοινότητα Πτολεμαΐδας

Οικισμοί του δήμου που ανήκουν στις δημοτικές ή τοπικές κοινότητες είναι:
 η Κρυόβρυση, οικισμός που ανήκει στην Τοπική Κοινότητα Αρδάσσης, της Δημοτικής Ενότητας Μουρικίου.
 τα Παλιά Αμπέλια, οικισμός που ανήκει στην Τοπική Κοινότητα Προαστίου, της Δημοτικής Ενότητας Πτολεμαΐδας.
 το Παρχάρι, εγκαταλελειμένος οικισμός που ανήκει στην Τοπική Κοινότητα Κομνηνών, της Δημοτικής Ενότητας Βερμίου.

Εγκαταλελειμένοι Οικισμοί του δήμου Εορδαίας που εκκενώθηκαν από την ΔΕΗ, λόγω εξόρρυξης λιγνίτη:
 η Καρδία, οικισμός που ανήκει στην Τοπική Κοινότητα Καρδίας, της Δημοτικής Ενότητας Πτολεμαΐδας.
 ο Κόμανος, οικισμός που ανήκει στην Τοπική Κοινότητα Κομάνου, της Δημοτικής Ενότητας Πτολεμαΐδας.

 Δήμαρχοι Εορδαίας 
2011-2014 Παρασκευή Βρυζίδου
2014-2019 Σάββας Ζαμανίδης 
2019-σήμερα: Παναγιώτης Πλακεντάς. Εκλεγείς το 2019, με ποσοστό 53,37%. Επανεξελέγη το 2023, από τον 1ο γύρο, με ποσοστό 86,49%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης

 Παραπομπές 


Κατηγορία:Δήμοι της περιφερειακής ενότητας Κοζάνης